section_heading: Opis dobra
paragraph_text: Crkva sv. Ivana Krstitelja izgrađena je u Hvaru u predjelu Groda, u središnjemu dijelu stambenoga bloka kojem je na sjeveru izgrađena gotička crkva sv. Duha. Renesansna crkva sagrađena je vjerojatno krajem 15. ili početkom 16. stoljeća. Crkva sv. Ivana Krstitelja unatoč oštećenjima predstavlja lijep primjer renesansne sakralne građevine, kao i urbanističke interpolacije sakralne građevine u stambeni blok dominantno gotičkoga graditeljstva.